Document ID: 32001R0945

Kommissionens forordning (EF) nr. 945/2001
af 15. maj 2001
om ændring af forordning (EF) nr. 1701/2000 om åbning af en licitation over restitutionen ved udførsel af blød hvede til alle tredjelande med undtagelse af Polen og visse AVS-stater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2),
under henvisning til Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser(3), senest ændret ved forordning (EF) nr. 602/2001(4), særlig artikel 4, og
ud fra følgende betragtninger;
(1) Kommissionens forordning (EF) nr. 1701/2000(5), senest ændret ved forordning (EF) nr. 293/2001(6), fastsætter åbning af en licitation over restitutionen ved udførsel som angivet i artikel 4 i forordning (EF) nr. 1501/95.
(2) For at dække eventuelle behov for blød hvede på verdensmarkedet i slutningen af produktionsåret 2000/01 er det nødvendigt uopholdeligt at forlænge denne licitation til den 31. maj 2001.
(3) Forordning (EF) nr. 1701/2000 fastsætter en specifik gyldighedsperiode for licenser, der er udstedt i forbindelse med denne licitation, som burde være i overensstemmelse med behovet på verdensmarkedet for produktionsåret 2000/01.
(4) For at sikre at udførslen af blød hvede, der er givet tilslag for i løbet af produktionsåret 2000/01, kun dækker behovene i indeværende produktionsår, er det nødvendigt at fastsætte en kortere gyldighedsperiode for de udstedte eksportlicenser og at kræve tilsagn om, at toldbehandlingen afsluttes senest den 30. juni 2001.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 1701/2000 foretages følgende ændringer:
1) Artikel 1, stk. 3, affattes således: "3. Licitationen er åben indtil 31. maj 2001. Sålænge den varer, holdes der ugentlige licitationer, for hvilke mængder og fristerne for indgivelse af bud fastsættes i licitationsbekendtgørelsen."
2) Artikel 4, stk. 2, affattes således: "2. De licenser, der udstedes i forbindelse med denne licitation, er gyldige fra udstedelsesdagen, jf. stk. 1, til den 30. juni 2001. Buddene skal være ledsaget af en skriftlig forpligtelseserklæring om, at toldbehandlingen i forbindelse med udførsel afsluttes senest den 30. juni 2001."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. maj 2001.

Labels: 3
17
5